ธอส.ประกาศขึ้นดอกเบี้ยฝาก-กู้
ธอส.ขอขึ้นดอกเบี้ย 2 ขา ล่าสุดขยับดอกฝาก 0.25 - 0.50% และขึ้นดอกกู้ 0.125% ต่อปีตามภาวะตลาด
20 มิ.ย. 2554

ธอส.ขอขึ้นดอกเบี้ย 2 ขา ล่าสุดขยับดอกฝาก 0.25 - 0.50% และขึ้นดอกกู้ 0.125% ต่อปีตามภาวะตลาด
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากการที่คณะกรรมการนโยบายการเงิน (กนง.)  ได้มีมติปรับขึ้นอัตราดอกเบี้ยนโยบาย ธอส.จึงปรับขึ้นอัตราดอกเบี้ยทั้งเงินฝาก และเงินกู้ โดยปรับขึ้นในส่วนของเงินฝากประจำ และตั๋วสัญญาใช้เงินเพิ่มอีก 0.25 - 0.50% ต่อปี มีผลให้อัตราดอกเบี้ยเงินฝากออมทรัพย์พิเศษปรับขึ้นเป็น 2.00%  
ทั้งนี้แยกเป็นเงินฝากประจำประเภท 3 เดือน  6 เดือน 1 ปี  2 ปี  3 ปี และ 5 ปี ปรับขึ้นเป็น  2.25%, 2.35%, 2.60%,3.25%, 3.60% และ 3.65% ต่อปี ตามลำดับ ส่วนเงินฝากประจำสินเคหะปรับขึ้นอีก 0.25% จากเดิม 2.35% ต่อปี ปรับขึ้นเป็น 2.60% ต่อปี ฝากครบ 2 ปี รับดอกเบี้ยบวกเพิ่มอีก 1.00%
ขณะที่ตั๋วสัญญาใช้เงินประเภท 7 วัน 14 วัน 1 เดือน 2 เดือน 3 เดือน 6 เดือน1 ปี  2 ปี 3 ปี และ 5 ปี ปรับขึ้นเป็น 1.50%, 1.50%, 1.75%, 1.75%, 2.25%, 2.35%, 2.60%,3.25%, 3.60% และ 3.65% ต่อปี ตามลำดับ
ด้านอัตราดอกเบี้ยเงินกู้ได้ปรับขึ้นอีก 0.125% แยกเป็นอัตราดอกเบี้ยเงินกู้ลูกค้ารายย่อยชั้นดี (MRR) จากเดิม 6.75% ปรับขึ้นเป็น 6.875%, อัตราดอกเบี้ยลูกค้าชั้นดีที่มีกำหนดระยะเวลา (MLR) จาก 6.75% ปรับขึ้นเป็น 6.875% และอัตราดอกเบี้ยเบิกเกินบัญชี (MOR) จาก7.75% ปรับขึ้นเป็น  7.875% ต่อปี ตามลำดับ มีผลบังคับใช้ตั้งแต่บัดนี้เป็นต้นไป
"การปรับอัตราดอกเบี้ยครั้งนี้เป็นการปรับขึ้นทั้งเงินฝากและเงินกู้ เนื่องจากสภาวะตลาดที่มีการแข่งขันระดมเงินฝากกันมากขึ้น โดยธนาคารได้ปรับขึ้นอัตราดอกเบี้ยเงินฝากขึ้น 0.25 - 0.50% แต่ในขณะที่อัตราดอกเบี้ยเงินกู้ปรับเพิ่มขึ้นเพียง 0.125% 
สำหรับโครงการบ้านหลังแรกดอกเบี้ย 0% นาน 2 ปี นั้น ธนาคารยังคงเปิดรับลูกค้ายื่นกู้สำรอง (Waiting List) อีกกว่า 5,000 ล้านบาท เพื่อรองรับความต้องการลูกค้าประชาชน ซึ่งรัฐบาลช่วยรับภาระค่าจดจำนอง 1.00% และค่าโอน